CELEX: C2005/257/10
Language: da
Date: 2005-10-15 00:00:00
Title: Sag C-321/05: Anmodning om præjudiciel afgørelse forelagt ved beslutning truffet den 3. august 2004 af Østre Landsret i sagen Hans Markus Kofoed mod Skatteministeriet

15.10.2005   
            
            
               DA
            
            
               Den Europæiske Unions Tidende
            
            
               C 257/6
            
         Anmodning om præjudiciel afgørelse forelagt ved beslutning truffet den 3. august 2004 af Østre Landsret i sagen Hans Markus Kofoed mod Skatteministeriet
   (Sag C-321/05)
   (2005/C 257/10)
   Processprog: dansk
   Ved beslutning afsagt den 3. august 2004, indgået til Domstolens Justitskontor den 23. august 2005, har Østre Landsret i sagen Hans Markus Kofoed mod Skatteministeriet forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Skal artikel 2, litra d), i Rådets direktiv 90/434/EØF af 23. juli 1990 om fælles beskatningsordning ved fusion, spaltning, tilførsel af aktiver, ombytning af aktier vedrørende selskaber i forskellige medlemsstater fortolkes således, at der ikke foreligger en ombytning af aktier i Fusionsbeskatnings-direktivets forstand, hvis deltagerne i aktieombytningen samtidig med aftalen om ombytning af aktierne på retlig uforpligtende vis tilkendegiver som deres fælles hensigt, at de på den førstkommende generalforsamling efter ombytningen i det erhvervende selskab agter at stemme for at udlodde et udbytte, der er større end 10 % af den pålydende værdi af de værdipapirer, som blev udleveret i forbindelse med aktieombytningen og et sådant udbytte faktisk udloddes?